Kierch Ëlwen - Wikipedia, déi fräi Enzyklopedie

# Kierch Ëlwen

### Vu Wikipedia, der fräier Enzyklopedie.

| Dësen Artikel ass eréischt just eng Skizz. Wann der méi iwwer dëst Thema wësst, sidd der häerzlech invitéiert aus dëse puer Sätz e richtegen Artikel ze schreiwen. Wann dir Hëllef braucht beim Schreiwen, da luusst bis an d'FAQ eran.

Kierch vun Ëlwen
kee Bild do
Uertschaft | Ëlwen
Par | Ëlwen
Numm | Hl. Andreas
Konsekratiounsjoer | 1658
Parverband | Ëlwen a Wäisswampech
'Architekt(en) | '
Reliéis Gebaier

D'Kierch vun Ëlwen ass déi fréier Kierch vum Franziskanerklouschter vun Ëlwen.

## [Änneren] Geschichtleches

Ëlwen huet fréier zu der Mammekierch vu Kierchen (Belsonancum) bannent der Diozese vu Léck gehéiert, déi a fränkescher-merowingescher Zäit zum Sëtz vun enger vun den eelste Paren an den Ardenne gouf.

Kierchlech relevant ass Ëlwen duerch Berufung vu Franziskaner an d'Uertschaft duerch de Godfrid v. Eltz de 25. August 1629 ginn. Hien huet de Franziskaner aus Lëtzebuerg seng Kapell vun den Dräi Jongfraen geschenkt. Op der Plaz vun der Kapell hunn d'Franziskaner 1640 ugefang eng gréisser Konventskierch opzeriichten, déi 1658 konsekréiert gouf. An der franséischer Revolutioun ass et 1796 zu der Opléisung vum Konvent komm. Klouschter, Kierch an de Mibilier goufen ëffentlech versteet. Am Joer 1805 gouf Ëlwen vu der Par vu Kierchen getrennt an zu eegener Par ernannt. Eréischt an de Joerzéngten dono sollt d'Kierch, déi mëttlerweil a Verfall gerode war, nees an d'Rei gesat ginn. 1869 ass d'Uergel, déi op Nidderwolz verkaf ginn ass, zréck komm. Am Joer 1924 ass der Kierch eng nei Portalanlag mat monumentalem Tuerm no Pläng vum Architekt Jean Schoenberg ugesat ginn, ier d'Gebai 1963 ënnert Denkmalschutz gesat gouf. Eng Restauréierung vum Banneraum ass an enger éischter Phas 1972 duerchgefouert ginn an 1991 ënnert dem Architkekt Gilles Dansart fäerdeg gemaach ginn.

## [Änneren] Baubeschreiwung

D'Parkierch vun Ëlwen huet eng bewosst einfach Architektur, geprägt duerch een eenheetlecht iwwersichtlecht Raumbild. Bis an d'Joer 1924 luch d'Entrée vun där no Oste geriichter an aus Ardenner Brochstee gebauter Kierch an der Westfassade. Bis do hin hat d'Kierch och just ee klengen Tuerm um Daachstull am Beräich vum Chouer. Entgéint den deemolege Parkierchen haten d'Uerdenskierchen deemools schonns iwwert en Duxall iwwert der Aganksdier verfügt. D'Kierch huet, bedéngt duerch den Ubau vun de Konventgebailechkeeten, just op der lénker Säit Fënsteren. Dës erlabe mat hirer grousser Fläch en intensive Liichtafall, deen eng wichteg Viraussetzung fir d'Bildfreedegkeet vun engem franziskanesche Kiercheraum forméiert.

Südlech un d'Kierch leent sech Konventgebai un, dat sech an der Architektur gréisstendeels un deen 1621 entstanene Konvent vu Franziskaner vu Bastnach ähnlech ass. Allerdéngs sinn duerch Versteeung vun de Klouschtergebailechkeeten an der Franséischer Revolutioun den Ost- a Südflillek vum Kräizgank zerstéiert ginn. Am erhalenem Westflillek ass haut d'Parhaus ënnerbruecht.

## [Änneren] Ariichtung

## [Änneren] Literatur

- Brochure: Katholische Pfarrkirche St. Andreas Ulfingen (Troisvierges). Verlag Schnell & Steiner, 2003.

## [Änneren] Kuckt och

- Lëscht vu reliéise Gebaier zu Lëtzebuerg
- Parverband Gemengen Ëlwen a Wäisswampech

Vun "http://lb.wikipedia.org../../../k/i/e/Kierch_%C3%8Blwen_4a83.html"

Categories: Wikipedia:Skizzen | Reliéis Gebaier zu Lëtzebuerg

##### Views

- Artikel
- Diskussioun
- Aktuell Revisiounen

##### Sichen